Laesense ya gago ya go kgweetsa ya mofuta wa karata e dira dingwaga di le tlhano go tloga ka letsatsi le e rebotsweng ka lona mme e tshwanetse go ntšhwafadiwa morago ga nako e. Le fa e le gore letlha la go fela ga yona le tlhagelela mo laesenseng ya gago, o tla romelelwa gape le kitsiso ya ntšhwafatso.
O ka ntšhwafatsa laesense ya gago nako nngwe le nngwe fela pele e ka fela. Laesense e ntšhwa e tla dira dingwaga di le tlhano go tloga ka letlha la ntšhwafatso.
O ka ntšhwafatsa laesense ya gago kwa lefelong lengwe le lengwe la teko ya dilaesense tsa go kgweetsa go ralala nana, fela o tla tshwanelwa ke go ya go tsaya karata ya gago kwa go lona lefelo leo la teko.
Tlatsa foromo ya DL1, Kopo ya ntšhwafatso ya laesense ya go kgweetsa kwa kantorong e e gaufi nao ya pharakano.
lekwaloitshupo , ID ya nakwana, laesense ya kgale ya go kgweetsa kgotsa phaseporoto e e dirang ya Aforika Borwa ditshwantsho tse pedi tsa ID tsa bontsho le bosweu madi a kopo.
Ela tlhoko: Ga o kitla o dira teko ya tlhatlhobo ya laesense ya go kgweetsa fela o tla dira teko ya matlho. Fa pono ya gago e koafetse go tloga ka letlha le laesense e rebotsweng ka lona, maemo a mašwa a tla bewa mo laesenseng ya gago.
Laesense ya gago e ntšhwa e tla bo e siame mo dibekeng tse nne go ya go tse thataro.